《和程太卿雨中登物华楼》
宋代·杨杰

泽国连朝雨，春山半夜雷。登楼寒食近，隔岸画屏开。

沙鸟飞还止，渔舟去复来。年年南浦草，相伴绿波回。

作者简介：无为人，字次公，自号无为子。仁宗嘉祐四年进士。神宗元丰中官太常，凡礼乐之事皆预讨论。与范镇议乐有异，多攻之。哲宗元祐中为礼部员外郎，出知润州，除两浙提点刑狱。卒年七十。有《无为集》、《乐记》。